MICROSOFT – SKILMÁLAR FYRIR HUGBÚNAÐARLEYFI 
MICROSOFT DYNAMICS NAV 2016

Þessir leyfisskilmálar („samningur“) eru samningur milli Microsoft Corporation (eða hlutdeildarfélags þess, allt eftir búsetu þinni) og þín. Vinsamlegast lestu skilmálana vandlega.
Sé annað ekki sérstaklega tilgreint gildir samningur þessi um allan hugbúnaðinn sem nefndur er hér að framan, þ.m.t. um þann miðil sem hann var afhentur á, ef einhver er. Hann gildir einnig um alla(r)
uppfærslur, 
viðbætur, 
þjónustu á internetinu og 
þjónustu við notendur
frá Microsoft fyrir hugbúnaðinn, nema aðrir skilmálar fylgi því efni. Í þeim tilvikum gilda þeir skilmálar. Leyfisskilmálarnir koma í stað þeirra leyfisskilmála sem eru innbyggðir í hugbúnaðinn.
Þú samþykkir samninginn með því að setja upp, láta setja upp, gerast áskrifandi að eða nota hugbúnaðinn (þ.m.t. allar breytingar sem gerðar eru á honum af og til). Ef þú samþykkir ekki samninginn skalt þú ekki setja upp, láta setja upp, gerast áskrifandi að eða nota hugbúnaðinn. 
Ef einstaklingur gengst undir þennan samning fyrir hönd lögaðila staðfestir sá einstaklingur að hann eða hún hafi heimild til að gera slíkan samning fyrir hönd þess aðila.
Tilkynning varðandi staðfestingu á áskrift. Netþjónar sem hugbúnaðurinn er settur upp á kunna af og til að veita upplýsingar til staðfestingar á að leyfi sé til staðar og að það sé ekki útrunnið. Þessar upplýsingar innihalda auðkenni áskriftar, vöruheiti, raðnúmer leyfis, útgáfunúmer vöru og dagsetningu síðustu notkunar. Upplýsingar um einstaka notendur verða geymdar í allt að 270 daga í Bandaríkjunum. Uppsöfnuð gögn kunna að verða notuð til að meta virkni staðfestingarkerfisins, þau eru einnig geymd í Bandaríkjunum og kunna að vera geymd um óákveðinn tíma. Með notkun hugbúnaðarins samþykkir þú að þessar upplýsingar séu sendar líkt og lýst er í þessari málsgrein.
Ef þú uppfyllir þessa leyfisskilmála gilda réttindin hér að neðan fyrir hvert það leyfi sem þér er veitt fyrir hugbúnaði.
1.	YFIRLIT.
a.	Hugbúnaður. Hugbúnaðurinn getur verið 
•	netþjónshugbúnaður; 
•	biðlarahugbúnaður sem setja má upp í tækjum og/eða nota með netþjónshugbúnaðinum;
•	viðbótareiningar ASF sem hægt er að veita leyfi fyrir hverja fyrir sig; og
•	hvers konar uppfærslur eða viðbætur fyrir hugbúnaðinn.
b.	Leyfisveiting. Leyfi fyrir hugbúnaðinum byggir á
•	því hversu mörg eintök af ASF-lausnum þú setur upp á staðnum eða notar hjá hýsingaraðila; 
•	fjölda notenda þinna sem eru með aðgang að ASF-lausnum; og 
•	viðbótareiningum ASF sem þú veitir leyfi fyrir.  
c.	Gerð leyfis. Leyfi fyrir hugbúnaðinum fæst í tveimur útfærslum:
•	Varanleg leyfi – Með leyfi af þessari gerð hefur þú fengið leyfi til varanlegrar notkunar hugbúnaðarins sem kóða sem settur er upp á staðnum eða hýstur hjá þriðja aðila sem kemur fram sem umboðsaðili þinn („Varanlegt leyfi”). 
•	Áskriftarleyfi – Með leyfi af þessari gerð hefur þú fengið leyfi til að nota hugbúnað fyrir einstaka notendur í takmarkaðan tíma líkt og lýst er í samningi þínum við samstarfsaðila þinn. Setja má hugbúnaðinn upp á staðnum þar sem samstarfsaðili þinn fer einn með daglega umsjón og stjórnun, eða þar sem hýsing er í höndum samstarfsaðila þíns eða þriðja aðila sem veitir þér þjónustu („Áskriftarleyfi“).
o	Renni leyfið út eða sé því sagt upp, verður þú umsvifalaust að hætta notkun hugbúnaðarins. Haldir þú áfram að nota hugbúnaðinn að því loknu kannt þú að verða dregin(n) til ábyrgðar fyrir brot á hugverkarétti, sem kann að leiða til hárrar skaðabótakröfu eða annarra lagalegra úrræða.
2.	SKILGREININGAR.
•	„Hlutdeildarfélag“ er hvers kyns lögaðili sem samningsaðili á, beint eða óbeint, er eign samningsaðila, beint eða óbeint eða er beint eða óbeint undir sameiginlegu eignarhaldi samningsaðila.
•	„Viðbótar-SAL“ merkir SAL sem verður að nota í tengslum við grunn-SAL.
•	„Úthýsing viðskiptaferla“ merkir að gera verktakasamning um framkvæmd tiltekins viðskiptaþáttar hvort sem hann er mikilvægur eða ekki, eða um framkvæmd tiltekins starfssviðs eða ferlis, gagnvart þjónustuveitanda sem er þriðji aðili, þar sem þjónustan sem veitt er felur m.a. í sér beinan eða óbeinan aðgang að hugbúnaðinum.
•	„LAB“ merkir leyfi fyrir aðgang biðlara.
•	„Biðlarahugbúnaður“ merkir þann hluta hugbúnaðarins sem gerir tæki kleift að fá aðgang að eða nota hugbúnaðinn í netþjóninum eða nota tiltekna hluta netþjónsins.
•	„Tæki“ merkir eina einstaka einkatölvu, vinnustöð, útstöð, lófatölvu, farsíma, PDA eða annað rafeindatæki; 
•	„Beinn aðgangur“ á sér stað þegar einhver notandi skráir sig inn í hugbúnaðinn um biðlara Microsoft Dynamics.
•	„ASF“ merkir auðlindaskipulagningu fyrirtækja.
•	„ASF-lausn“ merkir þá hluta hugbúnaðarins sem stýra notenda- og fjárhagsskýrslueiningum.
•	„Utanaðkomandi endurskoðandi“ merkir notanda sem fyrir hönd þriðja aðila notar hugbúnaðinn í þeim tilgangi einum að veita viðbótar endurskoðunar- eða bókhaldsþjónustu í tengslum við endurskoðunarferlið.
•	„Utanaðkomandi notandi“ merkir viðskiptavini þína sem ekki falla undir skilgreininguna „þú“.
•	„Ótakmarkaður notandi“ er tilgreindur notandi sem hefur óheftan aðgang að allri virkni netþjónshugbúnaðarins að meðtalinni uppsetningu, kerfisstjórn og umsjón allra færibreyta eða virkniferla í ASF-lausninni allri.
•	„Tilvik“ merkir eftirmynd hugbúnaðar sem búin er til með því að keyra uppsetningarferli hugbúnaðarins eða með því að afrita fyrirliggjandi tilvik.
•	„Starfsemi á innan fyrirtækis“ merkir rekstur á starfsemi, sem ekki er heimild þriðja aðila. 
•	„Takmarkaður notandi“ merkir tilgreindan notanda, sem er með beinan eða óbeinan aðgang að ASF-lausninni, til að ljúka aðeins þeim verkum sem lýst er hér á eftir. Allur aðgangur umfram þessar takmarkanir krefst ótakmarkaðs notanda.
(i)	„Lesaðgangur“ að gögnum innan ASF-lausnarinnar í gegnum hvaða biðlara sem er; eða
(ii)	„Skrifaðgangur“ í gegnum hvaða biðlara sem er sem tengist ERP-lausninni um Microsoft Dynamics NAV API upp að þremur töfluhlutum að hámarki með eftirfarandi undanþágum:
•	takmarkaðir notendur hafa ekki leyfi til skrifa í eftirfarandi töflur: General Ledger Entry (tafla númer 17), Permission Set (tafla númer 2000000004), Permission (tafla númer 2000000005) eða Access Control (tafla númer 2000000053); og
•	allar töflur sem lýst er í viðauka A við leiðarvísi hugbúnaðarleyfis sem „Limited User Included Tables“ teljast ekki með gagnvart 3 töfluhlutum. Microsoft getur uppfært viðauka A við leiðarvísi hugbúnaðarleyfis annað slagið, að eigin vild, til að bæta við töflum. Sjá Leyfisleiðarvísi Microsoft Dynamics NAV 2015/2016 á go.microsoft.com/fwlink/?LinkID=509810&clcid=0x409.

•	„Stýrikerfisumhverfi“ eða „SKU“ merkir stýrikerfistilvik að hluta eða öllu leyti, sýndarstýrikerfistilvik (eða stýrikerfistilvik sem að öðru leyti er eftirlíking) að hluta eða öllu leyti sem gerir möguleg aðgreind vélarkenni (aðalheiti tölvu eða álíka auðkenni) eða aðgreind stjórnandaréttindi, og forritatilvik, ef einhver eru, sem stillt eru svo þau keyri á þeim stýrikerfistilvikum eða hlutum stýrikerfistilvika sem tilgreind eru hér að framan. Tvær gerðir eru af SKU: áþreifanlegt og sýndar. Áþreifanlegur vélbúnaður getur haft eitt áþreifanlegt SKU og/eða eitt eða fleiri sýndar-SKU.
•	„Eignarhald“ merkir yfir 50% eignarhald.
•	„Samstarfsaðili“ merkir þann aðila sem er búinn að undirrita samkomulag um dreifingarsamstarf við Microsoft sem veitir honum heimild til að markaðssetja hugbúnaðinn og dreifa honum.
•	„Áþreifanlegt SKU“ merkir SKU sem er stillt þannig að það keyri beint á áþreifanlegum vélbúnaði. Stýrikerfistilvikið sem notað er til að keyra sýndarvélbúnaðarhugbúnað (t.d. Microsoft Hyper-V Server eða álíka tækni) eða til að veita sýndarvélbúnaðarþjónustu (t.d. Microsoft sýndartækni eða álíka tækni) telst vera hluti af hinu áþreifanlega SKU.
•	„SAL“ merkir leyfi fyrir aðgang áskrifanda;
•	„Netþjónn“ merkir áþreifanlegan vélbúnað sem getur keyrt hugbúnað fyrir netþjóna.
•	„Netþjónabú“ merkir eina gagnamiðstöð eða tvær gagnamiðstöðvar sem hvor um sig eru staðsettar:
o	í tímabelti sem er innan fjögurra klukkustunda frá tímabelti hinnar (samræmdur alþjóðlegur tími (UTC) en ekki DST), og/eða
o	innan Evrópusambandsins (ESB) og/eða Fríverslunarsamtaka Evrópu (EFTA).
•	„Netþjónshugbúnaður“ merkir einingar hugbúnaðarins sem veitir þjónustu eða eiginleika netþjónsins.
•	„Kerfisstjóri“ merkir notanda sem notar hugbúnaðinn í því eina skyni að setja upp, stilla og viðhalda netþjónshugbúnaðinum, þ.m.t. umsjón með notandaréttindum. 
•	„Sýndar-SKU“ merkir SKU sem er stillt þannig að það keyri á sýndarvélbúnaði.
•	„Þú“ merkir lögaðilann sem hefur samþykkt samninginn, hlutdeildarfélög þín og alla starfsmenn, verktaka og umboðsaðila þína. 
3.	UPPSETNINGAR- OG NOTKUNARRÉTTUR.
a.	Netþjónshugbúnaður. Þú verður að kaupa leyfi fyrir hugbúnað fyrir netþjón til að nota netþjónshugbúnaðinn. Þér er heimilt að setja upp ótakmarkaðan fjölda afrita netþjónshugbúnaðarins til að fá aðgang að ASF-lausninni þinni. Hins vegar mátt þú eingöngu nota þann eintakafjölda sem tilgreindur er á leyfislykli þínum.
b.	Biðlarahugbúnaður. Þú mátt eingöngu nota biðlarahugbúnaðinn með ASF-lausninni. Þér er heimilt að setja upp ótakmarkaðan fjölda afrita biðlarahugbúnaðarins til að fá aðgang að ASF-lausninni þinni. Biðlarahugbúnaðinn má aðeins sá fjöldi leyfðra notenda nota sem tilgreindur er á leyfislykli þínum.
c.	Viðbótar ASF-einingar. Ef viðbótar ASF-einingar standa þér til boða þarft þú sérstakt leyfi fyrir hverja ASF-lausn fyrir sig viljir þú keyra viðbótar ASF-einingu fyrir hliðtengt kerfi ASF-lausna. Frekari upplýsingar og upplýsingar um takmarkanir á notkunarleyfi varðandi viðbótar ASF-einingar, sjá Leyfisleiðarvísi Microsoft Dynamics NAV 2015/2016 á go.microsoft.com/fwlink/?LinkID=509810&clcid=0x409.
4.	TEGUNDIR NOTENDALEYFA. Sé annað ekki tekið fram eru tegundir notendaleyfa fyrir hugbúnaðinn eftirfarandi:
a.	Leyfi fyrir aðgang (LAB og SAL). Auk hugbúnaðarleyfis fyrir netþjónshugbúnaðinn þarftu að fá leyfi fyrir aðgang fyrir hvern notanda sem tengist ASF-lausninni beint eða óbeint Þú þarft leyfi fyrir aðgang fyrir sérhvern notanda sem tengist ASF-lausninni beint eða óbeint í gegnum forrit þriðja aðila. Leyfi fyrir aðgang einskorðast við ASF-lausn og óleyfilegt er að nota þau með eða deila þeim á mismunandi ASF-lausnir.
Gerðir LAB. Tvær gerðir eru af LAB: Ótakmarkað LAB og takmarkað LAB.
•	„Ótakmarkað LAB“ (Full CAL) er leyfi sem heimilar notanda að framkvæma sömu aðgerðir og Ótakmarkaður notandi.
•	„Takmarkað LAB“ (Limited CAL) er leyfi sem heimilar notanda aðeins að framkvæma sömu aðgerðir og Takmarkaður notandi. Hægt er að fá leyfi fyrir allt að 4 Takmörkuðum LAB á hvert Ótakmarkað LAB.
Gerðir SAL. Þrjár gerðir eru af SAL: Staðlað SAL, Aukið viðbótar-SAL og Takmarkað SAL.
•	„Staðlað SAL“ (Standard SAL) er grunn-SAL-leyfi sem heimilar notanda að framkvæma verkefni Ótakmarkaðs notanda í ASF-lausninni allri með allri þeirri virkni sem upphafspakkinn hefur að geyma, eins og lýst er í Leyfisleiðarvísi Microsoft Dynamics NAV 2015/2016 Licensing Guide á (go.microsoft.com/fwlink/?LinkID=509810&clcid=0x409).
•	„Aukið viðbótar-SAL“ (Extended Use Additive SAL) er leyfi, viðbót við Staðlað SAL, sem heimilar notanda að framkvæma verkefni Ótakmarkaðs notanda með þeirri virkni sem er að finna í Aukapakkanum, eins og lýst er í Leyfisleiðarvísi Microsoft Dynamics NAV 2015/2016 Licensing Guide .
•	„Takmarkað SAL“ (Limited SAL) er leyfi sem heimilar notanda aðeins að framkvæma sömu aðgerðir og Takmarkaður notandi. 
b.	„Samtíma-LAB“ (Concurrent CAL) eru leyfi sem veita viðkomandi notanda aðgang að ASF-lausninni. Fjöldi samtíma-LAB með leyfi vísar til þess hámarksfjölda notenda sem heimilt er að vera með aðgang að ASF-lausninni samtímis. Þér er heimilt að velja ótakmarkað LAB eða takmarkað LAB sem samtíma-LAB. Samtíma-LAB geta aðeins fengið leyfi af gerð Varanlegra leyfa.
c.	„Notenda-SAL“ (User SAL) eru leyfi sem einskorðast við hvern notanda og notendur geta ekki deilt þeim með öðrum notendum. Þér er heimilt að velja Staðlað SAL, Aukið viðbótar-SAL eða Takmarkað SAL sem notendategund SAL. Ef þú velur Aukið viðbótar-SAL verðurðu að fá leyfi fyrir Aukið viðbótar-SAL fyrir öll tilvik af Stöðluðu SAL. Takmarkað SAL veitir aðgang að sömu virkni sem er tiltæk notendum sem framkvæma aðgerðir Ótakmarkaðs notanda, háð þeim takmörkunum sem er að finna í skilgreiningu Takmarkaðs notanda. Microsoft veitir þér, endurgjaldslaust, tvö SAL af sömu tegund og Ótakmarkaðir notendur þínir nota: eitt sem er sérstaklega fyrir ytri endurskoðanda og annað sem er sérstaklega fyrir kerfisstjóra. Þú getur endurframselt notenda-SAL þitt varanlega frá einum notanda til annars. Þú getur endurframselt notenda-SAL þitt tímabundið til tímabundins notanda á meðan varanlegur notandi er ekki við. Ekki er hægt að nota ytri endurskoðanda og kerfisstjóra í öðru skyni. Notenda-SAL geta aðeins fengið leyfi af gerð Áskriftarleyfa.
d.	„Utanaðkomandi notendur“ Þú þarft ekki leyfi fyrir aðgang fyrir utanaðkomandi notendur. Utanaðkomandi notendur verða að vera skilgreindir í notandatöflunni fyrir hugbúnaðinn og mega ekki nota neina biðlara frá Microsoft Dynamics NAV Application Programming Interface (API), s.s. Microsoft Dynamics NAV 2015/2016 Windows biðlara, eða Microsoft Dynamics NAV 2015/2016 vefbiðlara . Utanaðkomandi notandaleyfi má ekki nota til úthýsingar viðskiptaferla.

Frekari upplýsingar og upplýsingar um tegundir notendaleyfa og um takmarkanir á notendaleyfum má finna í Leyfisleiðarvísi Microsoft Dynamics NAV 2015/2016á go.microsoft.com/fwlink/?LinkID=509810&clcid=0x409.
5.	SKILMÁLAR SEM LÚTA SÉRSTAKLEGA AÐ VARANLEGU LEYFI.
•	Réttur þinn til að nota hugbúnaðinn er varanlegur en hann má afturkalla hlítir þú ekki skilmálum þessa samnings.
6.	SKILMÁLAR SEM LÚTA SÉRSTAKLEGA AÐ ÁSKRIFTARLEYFI.
•	Staðfesting á áskrift.
o	Netþjónar sem hugbúnaður er uppsettur á munu af og til framkvæma prófun til staðfestingar á hugbúnaðinum. Með staðfestingu er sannreynt að rétt notendaleyfi fyrir hugbúnaðinn sé til staðar. Hún sannreynir einnig að engar óheimilar breytingar hafi verið gerðar á staðfestingarvirkni hugbúnaðarins.
o	Ýmist er það hugbúnaðurinn sjálfur eða Microsoft sem setur staðfestingarprófunina af stað. Til að gera staðfestingarprófun mögulega þarf hugbúnaðurinn af og til á uppfærslum eða viðbótarniðurhali fyrir prófunina að halda. Uppfærslurnar og niðurhalið eru nauðsynleg til að hugbúnaðurinn virki rétt og kunna að eiga sér stað án þess að þér sé tilkynnt sérstaklega um það. Á meðan prófun á sér stað eða eftir hana kann netþjónninn að senda upplýsingar um forritið, tölvuna og niðurstöður staðfestingarprófunar til Microsoft. Þessar upplýsingar innihalda auðkenni áskriftar, vöruheiti, raðnúmer leyfis, útgáfunúmer vöru og dagsetningu síðustu notkunar. Microsoft mun eingöngu nota þessar upplýsingar til að staðfesta framfylgd leyfa. Með notkun hugbúnaðarins samþykkir þú að þessar upplýsingar séu sendar. Nánari upplýsingar um staðfestingu og það sem sent er á meðan staðfestingarprófun á sér stað eða eftir hana má finna á slóðinni go.microsoft.com/fwlink/?LinkId=509810&clcid=0x409.
o	Ef staðfestingarprófun leiðir í ljós að rétt leyfi er ekki til staðar fyrir hugbúnaðinn kann Microsoft, eða samstarfsaðili þinn að tilkynna að rétt leyfi sé ekki til staðar og þú kannt að
•	fá áminningu um að verða þér úti um notendaleyfi fyrir hugbúnaðinn, eða
•	þurfa að fylgja leiðbeiningum í tilkynningunni til að fá leyfi til að nota hugbúnaðinn.
•	Gildistími. Gildistími áskriftar þinnar kemur fram í samningi þínum við samstarfsaðila þinn.
7.	ÖNNUR LEYFISSKILYRÐI OG/EÐA NOTKUNARRÉTTUR.
a.	Fjölrásun. Fjölrásun (stundum kallað „fléttun“) er ákveðin gerð af óbeinum vélbúnaðar- eða hugbúnaðaraðgangi („óbeinum aðgangi) sem
•	safnar tengingum,
•	endurbeinir upplýsingum,
•	dregur úr fjölda notenda sem hafa beinan aðgang að hugbúnaðinum, eða 
•	dregur úr fjölda notenda sem hugbúnaðurinn stýrir milliliðalaust.
Allir notendur sem nota ASF-lausnina í gegnum fjölrásatengingu þurfa að hafa leyfi fyrir aðgang.
b.	Úthýsing viðskiptaferils. Þér er ekki heimilt að láta í té hugbúnaðinn til úthýsingar viðskiptaferla til þjónustu við biðlara eða viðskiptavina. Þú mátt hinsvegar gera leyfi fyrir aðgang aðgengilegt til úthýsingar viðskiptaferla sem kemur fram í þínu umboði og til nota að þjónustu viðskipta þinna. 
c.	Hreyfanleiki leyfa og úthýsing hugbúnaðarumsjónar.
•	Hreyfanleiki leyfa. Þú getur endurframselt ASF-lausnarleyfi þín sem þú ert með viðhaldsáskrift fyrir til (i) netþjóna sem keyra áþreifanlegt eða sýndar-SKU fyrir þig og eru staðsettir innan sama netþjónabús eins oft og þurfa þykir, eða (ii) frá einu netþjónabúi til annars, en ekki til skamms tíma (þ.e. ekki innan 90 daga frá síðasta verkefni).
•	Úthýsing hugbúnaðarumsjónar. Þú getur sett upp og notað leyfð afrit hugbúnaðarins á netþjóna og önnur tæki sem eru í daglegri umsjón þriðju aðila, að því gefnu að allir slíkir netþjónar og önnur tæki séu að fullu í þinni notkun. Þú ert skuldbundin(n) af öllum skilyrðum sem fram koma í leyfissamningnum burtséð frá staðsetningu vélbúnaðarins sem hugbúnaðurinn er notaður á.
d.	Leyfisveiting fyrir sniðmát. Þér er heimilt að afrita og nota sniðmát sem fylgja hugbúnaðinum, og sem merkt eru fyrir slíka notkun, í skjölum og verkefnum sem þú býrð til. Þér er heimilt að dreifa þessum skjölum og verkefnum ef það er ekki í viðskiptalegum tilgangi.
e.	Innifalin Microsoft forrit. Microsoft Dynamics NAV hugbúnaðurinn inniheldur önnur Microsoft forrit. Ef sérstakir leyfisskilmálar fylgja þeim einingum eiga þeir leyfisskilmálar við um notkun þína á þeim einingum í stað þessara leyfisskilmála.
•	Microsoft SQL Server einingar. Með Microsoft Dynamics NAV hugbúnaðinum fylgja Microsoft SQL Server einingar sem eru veittar þér samkvæmt skilmálum viðkomandi SQL Server leyfa sem er að finna í möppunni „Leyfi“ í uppsetningarskráasafni hugbúnaðarins. Ef þú samþykkir ekki viðeigandi leyfisskilmála Microsoft SQL Server einingar mátt þú ekki nota þá einingu.

•	Microsoft SQL Server Report Builder fyrir Microsoft SQL Server 2012. Hugbúnaðinum Microsoft Dynamics NAV fylgir Microsoft SQL Server Report Builder fyrir Microsoft SQL Server 2012 (Report Builder), sem þú færð leyfi fyrir í samræmi við skilmála þess hugbúnaðar sem finna má á eftirfarandi innsetningarslóð fyrir Microsoft Dynamics NAV: Program Files (x86)\Common Files\Microsoft Dynamics NAV\90\Setup\Licenses. Aðeins má nota Report Builder í tengslum við hugbúnaðinn Microsoft Dynamics NAV. Samþykkir þú ekki leyfisskilmála Report Builder er þér ekki heimilt að nota Report Builder.
•	Microsoft Exchange Web Services Managed API 1.2. Hugbúnaðinum Microsoft Dynamics NAV fylgir Exchange Web Services Managed API 1.2 (EWSMA), sem þú færð leyfi fyrir í samræmi við skilmála þess hugbúnaðar sem finna má á eftirfarandi innsetningarslóð fyrir Microsoft Dynamics NAV: Program Files (x86)\Common Files\Microsoft Dynamics NAV\90\Setup\Licenses. Aðeins má nota EWSMA í tengslum við hugbúnaðinn Microsoft Dynamics NAV. Samþykkir þú ekki leyfisskilmála EWSMA er þér ekki heimilt að nota EWSMA.
•	Microsoft Chart Controls fyrir Microsoft .NET Framework 3.5 og 4.5 fyrir Microsoft Windows stýrikerfi. Hugbúnaðinum Microsoft Dynamics NAV fylgir Microsoft Chart Controls fyrir Microsoft .NET Framework 3.5 fyrir Microsoft Windows stýrikerfi (Chart Controls), sem þú færð leyfi fyrir í samræmi við skilmála þess hugbúnaðar sem finna má á eftirfarandi innsetningarslóð fyrir Microsoft Dynamics NAV: Program Files (x86)\Common Files\Microsoft Dynamics NAV\90\Setup\Licenses. Aðeins má nota Chart Controls í tengslum við Microsoft Dynamics NAV. Samþykkir þú ekki leyfisskilmála Chart Controls er þér ekki heimilt að nota Chart Controls. 
•	Microsoft Report Viewer 2012 Runtime. Hugbúnaðinum Microsoft Dynamics NAV fylgir Microsoft Report Viewer 2012 Runtime („Report Viewer“).
•	Microsoft SQL Server Reporting Services Map Report Item. Report Viewer getur innifalið eiginleika sem sækja efni á borð við kort, myndir og önnur gögn í gegnum forritunarviðmót forritsins Bing Maps (eða arftaka) („Bing Maps API“). Tilgangurinn með þessum eiginleikum er að búa til skýrslur sem sýna gögn yfir kortum, loftmyndum eða blönduðum myndum. Séu þessir eiginleikar innifaldir geturðu notað þá til að búa til og skoða kvik eða stöðug skjöl. Þetta er aðeins hægt að gera í tengslum við og með aðgangsaðferðum sem innbyggðar eru í viðbótina. Þú mátt ekki með öðrum hætti afrita, vista, geyma eða búa til gagnagrunn með efninu sem í boði er í gegnum Bing Maps API. Þú mátt ekki nota eftirfarandi í neinum tilgangi, jafnvel þótt það sé tiltækt í gegnum Bing Maps API:
•	Bing Maps API til að veita snertistýrða leiðsögn, eða
•	nokkur umferðargögn eða flugmyndir (eða tengd lýsigögn).
Notkun þín á Bing Maps API og tengdu efni er einnig háð viðbótarskilmálum á go.microsoft.com/fwlink/?LinkId=21969.
•	Microsoft forrit sem innihalda dreifanlegan kóða. Report Viewer og Microsoft Token Validation Extensions fyrir Microsoft .NET Framework 4.5 („Token Validation Extensions“) geta innihaldið kóða sem þér er heimilt að dreifa í forritum sem þú þróar („dreifanlegur kóði“) ef þú uppfyllir skilmálana hér að neðan.
a.	Réttur til að nota og dreifa.
•	Þér er heimilt að afrita og dreifa viðfangskóðaformi dreifanlega kóðans í forritum sem þú hannar; og
•	þér er heimilt að leyfa dreifingaraðilum forrita þinna að afrita og dreifa dreifanlega kóðanum sem hluta þeirra forrita.
b.	Skilyrði varðandi dreifingu. Fyrir alla dreifanlega kóða sem þú dreifir verður þú að:
•	bæta undirstöðuvirkni við þá í forritum þínum;
•	fyrir alla dreifanlega kóða sem hafa skráarendinguna .lib skaltu aðeins dreifa niðurstöðum keyrslu slíks dreifanlegs kóða í gegnum tengi við forritið þitt;
•	dreifa dreifanlegum kóða sem innifalinn er í uppsetningarforrit aðeins sem hluta af því uppsetningarforriti án breytinga;
•	krefjast þess af dreifingaraðilum og utanaðkomandi notendum að fallast á leyfisskilmála sem vernda dreifanlega kóðann að minnsta kosta að sama marki og samningur þessi; 
•	birta gilda tilkynningu um höfundarétt á forritum þínum; og
•	tryggja, halda uppi vörnum fyrir og tryggja Microsoft skaðleysi gagnvart öllum kröfum, þ.m.t. þóknunum lögmanna, sem tengjast dreifingu eða notkun á forritum þínum.
c.	Takmarkanir varðandi dreifingu. Þú hefur ekki heimild til að:
•	breyta nokkurri tilkynningu um höfundarétt, vörumerki eða einkaleyfi í dreifanlega kóðanum;
•	nota vörumerki Microsoft í heitum forrita þinna eða með þeim hætti að bendir til þess að forrit þín komi frá eða séu studd af Microsoft;
•	dreifa dreifanlegum kóða sem hægt er að keyra í öðrum tölvuforritum en Windows;
•	láta dreifanlegan kóða fylgja með í spilliforritum, í blekkjandi eða ólögmætum forritum, eða
•	breyta eða dreifa frumkóða einhvers dreifanlegs kóða þannig að einhver hluti hans lúti leyfi sem er undanþegið. Leyfi sem er undanþegið er leyfi sem setur sem skilyrði fyrir notkun, breytingu eða dreifingu að kóðinn sé birtur eða honum dreift í formi frumkóða; eða aðrir hafi rétt til þess að breyta honum.
f.	Fyrirvari vegna breytinga sem gerðar eru. Þér er einungis heimilt að breyta hugbúnaðinum til að hægt sé að nota hann fyrir starfsemi innanhúss ef þú fékkst hann sem frumkóða eða ef þú eða þriðji aðili sem starfar á þínum vegum hefur verkfæri með leyfi frá Microsoft sem gera þér eða viðkomandi þriðja aðila sem starfar á þínum vegum kleift að breyta viðfangskóða hugbúnaðarins. Þú samþykkir að Microsoft beri ekki ábyrgð á vandamálum sem hljótast af breytingum sem þú, samstarfsaðili eða annar þriðji aðili sem starfar á þínum vegum gerið, eða sem hljótast af vél- eða hugbúnaði þriðja aðila. Microsoft ber ekki og mun ekki bera skylda til að láta í té tækniaðstoð eða annars konar aðstoð vegna neinna breytinga sem þú, samstarfsaðili eða neinn þriðji aðili hefur gert á hugbúnaðinum. Microsoft setur ekki fram neinar staðhæfingar, veitir meðmæli með, ábyrgist eða gefur loforð um að hugbúnaðurinn henti fyrirtæki þínu, hvort samstarfsaðili eða nokkur annar þriðji aðili henti til að umbreyta eða framkvæma umbreytingarnar eða setja upp hugbúnaðinn, eða að nokkur umbreyting sem gerð er, framkvæmd, aðstoðað er við og/eða þjónustuð af þinni hendi eða fyrir þína hönd eða hvaða þriðja aðila sem er, muni fullnægja viðskiptaþörfum þínum eða sé hægt að nota umbreytingarnar með hugbúnaðinum þannig að gagn sé að. Microsoft og samstarfsaðilar þess eru sjálfstæðir aðilar og Microsoft ber hvorki ábyrgð að lögum á, né er bundin af neinum athöfnum slíkra viðskiptafélaga.
g.	Skálduð gögn. Vistföng (URL), netföng, nöfn einstaklinga, fyrirtækja, borga, ríkja og önnur atriði sem eru nefnd og vísað til í gögnum frá Microsoft eru skálduð í eðli sínu. Þau eru einungis notuð sem dæmi og til útskýringar. Ekki er átt við nein raunveruleg tengsl né er ætlunin að gefa þau í skyn.
h.	Margslunginn hugbúnaður. Hugbúnaðurinn er margslunginn hugbúnaður fyrir tölvur. Reynslan af honum er breytileg eftir vélbúnaði, gagnvirkni hugbúnaðar, grunnstillingu hugbúnaðar og öðrum þáttum. Hugbúnaðurinn er hvorki gallaþolinn né laus við villur, árekstra eða truflanir.
i.	Tilkynningar varðandi þriðja aðila. Hugbúnaðurinn kann að innihalda efni frá þriðja aðila (t.d. kóða eða gögn) sem Microsoft veitir þér leyfi til að nota samkvæmt samningi þessum. Tilkynningar, ef einhverjar eru, sem tengjast efni þriðja aðila eru eingöngu meðfylgjandi þér til upplýsingar.
j.	Viðbótarvirkni. Microsoft getur bætt við virkni hugbúnaðarins. Aðrir leyfisskilmálar og gjöld kunna að eiga við.
8.	ÞJÓNUSTA Á INTERNETINU. Microsoft býður upp á þjónustu fyrir hugbúnaðinn á internetinu. Microsoft er heimilt að breyta þjónustunni eða hætta að veita hana hvenær sem er. Þessi grein á ekki við ákvæði um staðfestingu á áskrift hér fyrir ofan.
a.	Samþykki fyrir þjónustu á internetinu. Tiltekin virkni hugbúnaðar kann að geta tengst við tölvukerfi Microsoft eða þjónustuveitu þriðja aðila gegnum internetið. Í sumum tilfellum muntu ekki fá sérstaka tilkynningu þegar tenging á sér stað. Hægt er að slökkva á þessum eiginleikum, sem og að sleppa því að nota þá. Nánari upplýsingar um þessa virkni er að finna í fylgiskjölum hugbúnaðarins. Með því að nota hlutana samþykkir þú sendingu þessara upplýsinga.
b.	Upplýsingar um tölvu. Tiltekin virkni í hugbúnaðinum notar internetsamskiptareglur sem senda upplýsingar um tölvu til viðkomandi kerfa, eins og um IP-tölu þína, gerð stýrikerfis, vafra og heiti og útgáfu hugbúnaðarins sem þú notar og tungumálakóða tækisins þar sem hugbúnaðurinn var settur upp. Microsoft notar þessar upplýsingar til að bjóða þér þjónustu á internetinu. Sumir þessir eiginleikar fela meðal annars í sér:
•	Efni á vefnum. Hlutar hugbúnaðarins geta sótt tengt efni frá Microsoft fyrir þig. Til að sækja efnið senda þessir hlutar upplýsingar til Microsoft um gerð stýrikerfisins, heiti og útgáfu hugbúnaðarins sem er notaður og gerð vafra og tungumálakóða tækisins sem hugbúnaðurinn er settur upp á. Dæmi um þessa hluta eru klippimyndir, sniðmát, þjálfun á netinu, nethjálp og Appshelp. Þú getur valið að nota ekki þetta vefefni.
c.	Notkun upplýsinga. Microsoft kann að nota tölvuupplýsingar, villuskýrslur og skýrslur um spilliforrit til þess að bæta hugbúnað og þjónustu. Eins er þeim deilt með öðrum, eins og söluaðilum vélbúnaðar og hugbúnaðar. Þeir kunna að nota upplýsingarnar til þess að bæta hvernig vörur þeirra vinna með hugbúnaði frá Microsoft.
d.	Misnotkun þjónustu á internetinu. Þér er ekki heimilt að nota þessa þjónustu á neinn þann hátt sem gæti skaðað hana eða spillt notkun annarra á henni. Þér er ekki heimilt að nota þessa þjónustu til að reyna, í leyfisleysi, að fá aðgang að þjónustu, gögnum, reikningi eða neti með nokkrum hætti.
9.	VÖRU- / LEYFISLYKLAR. Hugbúnaðurinn krefst leyfis til að keyra hann eða fá aðgang að honum. Aðeins má nota leyfið til að keyra eða nota þá tilteknu útgáfu hugbúnaðarins sem það var útgefið fyrir. Þú berð ábyrgð á notkun þeirra lykla sem þér er úthlutað. Þú mátt ekki afrita lyklana eða deila þeim með þriðja aðila.
10.	AFKASTAPRÓFANIR. Óheimilt er að gefa þriðja aðila upp niðurstöður afkastaprófana á hugbúnaðinum nema að fyrirfram fengnu samþykki Microsoft.
11.	UMFANG LEYFIS. Veitt er notendaleyfi fyrir hugbúnaðinn, hann er ekki seldur. Þessi samningur veitir þér einungis tiltekinn rétt til notkunar á hugbúnaðinum. Microsoft áskilur sér allan annan rétt. Þér er eingöngu heimilt að nota hugbúnaðinn á þann hátt sem sérstaklega er kveðið á um í þessum samningi nema gildandi löggjöf eða sjálfstæður skriflegur samningur við Microsoft veiti þér meiri rétt þrátt fyrir þessa takmörkun. Við það verður þú að hlíta öllum tæknilegum takmörkunum hugbúnaðarins sem gera þér einungis kleift að nota hann á tiltekinn hátt. Þér er aðeins heimilt að nota hugbúnaðinn í þágu viðskipta á vegum fyrirtækis þíns. Þú hefur ekki heimild til að:
•	vinna þig framhjá tæknilegum takmörkunum hugbúnaðarins;
•	bakhanna, bakþýða eða baksmala hugbúnaðinn, að því undanskildu og að því marki sem gildandi lög heimila slíkt klárlega, þrátt fyrir þessa takmörkun;
•	fara í kringum staðfestingarprófun hugbúnaðarins;
•	gera hugbúnaðinn aðgengilegan til afritunar fyrir aðra;
•	leigja, kaupleigja eða lána hugbúnaðinn; eða
•	nota hugbúnaðinn fyrir almenna hýsingarþjónustu í viðskiptaskyni.
Rétt þinn til að nota hugbúnaðinn má afturkalla hlítir þú ekki skilmálum þessa samnings. Réttur til að nota hugbúnaðinn veitir þér engan rétt til að nota einkaleyfi Microsoft eða annan hugverkarétt Microsoft í hugbúnaði eða tækjum sem hafa aðgang að netþjóninum.
12.	ÖRYGGISAFRIT. Þér er heimilt að taka fleiri en eitt öryggis-, þróunar- og prófunarafrit af hugbúnaðinum, svo framarlega sem slík afrit séu ekki notuð við framleiðslu og að þróun eða prófun sé eingöngu ætluð til innanhússnota í atvinnuskyni hjá þér. Þú hefur leyfi til að láta þriðja aðila vista öryggisafrit fyrir þig eins og tilgreint er í grein 7.b.
13.	KEYRSLA VARAAFRITS. Auk notkunar hugbúnaðarins í samræmi við grein 3 hér fyrir ofan, er þér heimilt að keyra einu sinni óvirka varakerfið með ASF-lausninni, svo framarlega sem það sé aðeins notað til bráðabirgðastuðnings þegar aðal ASF-lausnin er ekki aðgengilegt. 
14.	FRAMSAL LEYFISTENGDS HUGBÚNAÐAR. Þér er ekki heimilt að framselja hugbúnaðinn nema að fyrirfram fengnu skriflegu leyfi frá Microsoft. Sé leyfi veitt kann það að hafa í för með sér viðbótargjöld vegna framsals hugbúnaðar til þriðja aðila.
15.	SKRIFLEG GÖGN. Allir þeir sem hafa gildan aðgang að tölvu þinni eða innra neti mega afrita og nota skrifleg gögn sem hliðsjónarefni fyrir fyrirtækið.
16.	ELDRI ÚTGÁFUR. Þú hefur engan rétt til að nota eldri útgáfur af hugbúnaðinum samkvæmt þessu leyfi og Microsoft er ekki skylt að útvega þér eldri útgáfur. 
17.	TAKMARKANIR Á ÚTFLUTNINGI. Hugbúnaðurinn fellur undir bandarísk lög og reglur um útflutning. Þú verður að hlíta öllum innlendum og alþjóðlegum lögum og reglum um útflutning sem gilda um hugbúnaðinn. Þessi lög fela í sér takmarkanir varðandi áfangastaði, endanlega notendur og endanlega notkun. Nánari upplýsingar er að finna á slóðinni www.microsoft.com/exporting.
18.	ÞJÓNUSTA VIÐ NOTENDUR. Microsoft veitir stuðning og viðhaldsþjónustu fyrir hugbúnaðinn eins og tilgreint er á www.microsoft.com/dynamics/customer/en-us/service-plans.aspx.

19.	STAÐFÆRING OG ÞÝÐING. Microsoft lætur í té staðfæringar og þýðingar á hugbúnaðinum eins og lýst er á go.microsoft.com/fwlink/?LinkID=317718.

20.	SAMNINGURINN Í HEILD. Þessi samningur (þ.m.t. ábyrgðin hér á eftir) og skilmálar vegna viðbóta, uppfærslna, þjónustu á internetinu og stoðþjónustu sem þú nýtir þér, fela í sér samninginn í heild sinni um hugbúnaðinn og stoðþjónustuna.
21.	LÖG SEM GILDA UM SAMNINGINN.
a.	Bandaríkin. Hafirðu fengið þennan hugbúnað í Bandaríkjunum lýtur samningur þessi lögum Washingtonfylkis um túlkun hans og skulu þau lög gilda um kröfur vegna brota á ákvæðum samningsins, án tillits til lagaskilareglna. Lög þess fylkis þar sem þú ert búsett(ur) gilda um allar aðrar kröfur, þ.m.t. kröfur samkvæmt neytendaverndarlögum fylkis, samkeppnislögum og skaðabótarétti.
b.	Utan Bandaríkjanna. Hafirðu fengið hugbúnaðinn í einhverju öðru landi gildir löggjöf þess lands.
c.	Þóknanir til lögmanna og málskostnaður. Höfðir þú eða Microsoft mál, eða farið í mál við eða eruð á annan hátt með kröfugerð hvor á hendur öðrum í tengslum við eða sem leiðir af þessum samningi eða hugbúnaðinum, þá mun sá aðili sem betur hefur í málinu eiga rétt á að endurheimta eðlilegan kostnað fyrir þóknun lögmanna, málskostnaði og öðrum útgjöldum (þ.m.t. vegna áfrýjunar ef um slíkt er að ræða).
22.	RÉTTARÁHRIF. Samningur þessi lýsir tilteknum lagalegum réttindum. Þú kannt að eiga önnur réttindi samkvæmt lögum í ríki eða landi þínu. Þú kannt einnig að eiga réttindi gagnvart þeim aðila sem þú fékkst hugbúnaðinn frá. Þessi samningur breytir ekki réttindum þínum skv. lögum í ríki eða landi þínu, ef lög í ríki eða landi þínu leyfa slíkt ekki.
23.	VARNARÚRRÆÐI GEGN KRÖFUM UM BROT Á RÉTTINDUM OG KRÖFUM UM MISNOTKUN Á VERÐMÆTUM. Microsoft mun verja þig gegn öllum kröfum sem fram koma af hálfu ótengds þriðja aðila um að hugbúnaðurinn brjóti í bága við einkaleyfi hans, höfundarrétt eða vörumerki eða misnoti viðskiptaleyndarmál hans, og mun greiða þær bætur sem hugsanlegur lokadómur kveður á um (eða sátt sem Microsoft fellst á að gera).

Þú verður að tilkynna okkur umsvifalaust skriflega um kröfuna og láta okkur eftir að stjórna vörn málsins eða gera sátt í málinu. Þú samþykkir að veita okkur eðlilega aðstoð við að grípa til varnar gegn kröfugerðinni og mun Microsoft endurgreiða þér eðlilegan útlagðan kostnað sem þú hefur tekið á þig við að veita þá aðstoð. Hugtökin „misnotkun á verðmætum“ og „viðskiptaleyndarmál“ eru notuð eins og þau eru skilgreind í Uniform Trade Secrets Act, nema varðandi þær kröfur sem kunna að koma fram utan Bandaríkjanna, en í þeim tilvikum mun „viðskiptaleyndarmál“ merkja „óbirtar upplýsingar“ eins og tilgreint er í grein 39.2 í TRIPS samningnum og „misnotkun á verðmætum“ mun merkja ólögmæt notkun með ásetningi.

Skuldbindingar okkar gilda ekki ef krafan eða endanleg neikvæð niðurstaða dóms byggist á eftirfarandi atvikum: (i) notkun þinni á hugbúnaðinum eftir að Microsoft hefur tilkynnt þér að hætta notkun í kjölfar slíkrar kröfu; (ii) hafir þú sameinað hugbúnaðinn vöru (vélbúnaði, hugbúnaði eða þjónustu) sem er ekki frá Microsoft, eða gögnum eða viðskiptaferlum sem fela í sér viðbætur eða forrit frá þriðja aðila; iii) skaðabætur sem leiða af þeim verðmætum sem fólgin eru í því að vörur, gögn eða viðskiptaferli sem eru ekki frá Microsoft hafa verið notuð; (iv) aðlögunar eða breytingar þinnar á hugbúnaðinum, þ.m.t. breytingar gerðar af þriðja aðila; (v) dreifing þín á hugbúnaðinum eða notkun hans í þágu þriðja aðila; (vi) notkun þín á vörumerki Microsoft án skriflegs samþykkis um slíka notkun; eða (vii) þegar um kröfu um misnotkun á viðskiptaleyndarmálum er að ræða, að þú hafir komist yfir viðskiptaleyndarmál (a) á óheiðarlegan hátt; (b) undir kringumstæðum sem valda því að það myndast skylda til að viðhalda trúnaði varðandi viðskiptaleyndarmálið eða takmarka notkun þess; eða (c) frá aðila (öðrum en Microsoft eða hlutdeildarfyrirtækjum þess) sem bar skylda gagnvart þeim sem setur fram kröfuna að viðhalda leynd um eða takmarka notkun viðskiptaleyndarmálsins. Þér ber að endurgreiða okkur allan kostnað eða skaðabætur sem leiða af þessari háttsemi.

Fái Microsoft upplýsingar um kröfu um brot á réttindum eða um misnotkun á verðmætum tengdum hugbúnaðinum er Microsoft heimilt, á eigin kostnað og án þess að um skyldu af þess hálfu sé að ræða, annaðhvort (i) að útvega þér þau réttindi sem til þarf til að nota hugbúnaðinn áfram, eða (ii) að breyta hugbúnaðinum eða skipta honum út fyrir sambærilegan nothæfan hugbúnað til að hann brjóti ekki í bága við réttindi en í slíkum tilvikum verður þú umsvifalaust að hætta notkun hugbúnaðarins. Fari svo að réttbær dómstóll fyrirskipi að notkun þín á hugbúnaðinum skuli bönnuð í kjölfar kröfu um brot á réttindum eða um misnotkun á verðmætum, mun Microsoft, sjái það til þess ástæðu, annað hvort veita þér réttindi til að halda notkun áfram, skipta hugbúnaðinum út fyrir samsvarandi nothæfan hugbúnað, breyta honum þannig að hann brjóti ekki í bága við réttindi eða endurgreiða kaupverð hugbúnaðarins og segja upp leyfi þessu.

Komi annars konar krafa fram af hálfu þriðja aðila á hendur þér varðandi hugverkarétt Microsoft verður þú umsvifalaust að láta okkur vita af því skriflega. Microsoft getur, sjái það til þess ástæðu, ákveðið að meðhöndla slíkar kröfur í samræmi við þennan kafla. Þessi grein 23 veitir þér einu varnarúrræðin gegn kröfum þriðja aðila vegna brota á höfundarrétti, einkaleyfi eða vörumerki og kröfum vegna misnotkunar á viðskiptaleyndarmálum.

24.	TAKMARKAÐAR OG UNDANSKILDAR SKAÐABÆTUR. Þú getur aðeins fengið skaðabætur vegna beins tjóns frá Microsoft og birgjum þess upp að þeirri fjárhæð sem þú greiddir fyrir hugbúnaðinn, utan krafna sem fjallað er um í 23. gr. Þú færð ekki skaðabætur vegna annars tjóns, þ.m.t. vegna afleidds tjóns eða tapaðs hagnaðar, eða vegna sérstaks, óbeins eða tilfallandi tjóns.

Þessar takmarkanir gilda um
•	allt sem viðkemur: (i) hugbúnaðinum, (ii) þjónustu, (iii) efni (þ.m.t. kóða) á vefsíðum þriðja aðila, eða (iv) efni frá þriðja aðila; og
•	kröfur vegna samningsbrota, brota gegn vöruábyrgð, trygginga eða brota gegn skilyrðum, hlutlægrar ábyrgðar, gáleysis, gagnamissis, vegna skemmda á skrám eða gögnum, missis viðskiptavildar, vegna skaða sem er afleiðing truflana á rekstri fyrirtækis eða skaðaverka, að því marki sem leyfilegt er skv. gildandi lögum.

Þær gilda einnig jafnvel þótt
•	viðgerð, endurnýjun eða endurgreiðsla fyrir hugbúnaðinn bæti ekki að fullu skaða þinn, eða
•	Microsoft vissi eða hefði átt að vita um að hugsanlega gæti orðið um skaðabætur að ræða.

Sum ríki heimila ekki að undanskildar séu eða takmarkaðar séu afleiddar eða tilfallandi skaðabætur, og því kunna ofangreindar takmarkanir eða útilokun hugsanlega ekki að eiga við um þig. Einnig kann að vera að þetta eigi ekki við um þig vegna þess að land þitt leyfir ekki að undanskildar séu eða takmarkaðar séu afleiddar, tilfallandi eða annars konar skaðabætur.
25.	FRAMFYLGD SAMNINGS STAÐFEST.
a.	Réttur til að staðfesta framfylgd. Þér er skylt að halda skrár (þ.m.t. kvittun fyrir kaupum) í tengslum við hugbúnaðinn sem þú notar samkvæmt þessum samningi. Microsoft áskilur sér rétt til að staðfesta að þessum samningi sé hlítt, á kostnað Microsoft. Þú samþykkir að vera samvinnufús upp að sanngjörnu marki komi til þess að framfylgd samningsins sé skoðuð, þ.m.t. með því að veita Microsoft, sé eftir því óskað, aðgang að notkunarskýrslum í því skyni að framkvæma skoðunina.
b.	Staðfestingarferli og takmarkanir. Til að staðfesta framfylgd ákvæða þessa samnings mun Microsoft notast við sjálfstæðan endurskoðanda frá alþjóðlega viðurkenndri endurskoðunarstofu, sem mun gangast undir samning um trúnaðarskyldu. Staðfesting mun fara fram með minnst 30 daga fyrirvara á venjulegum skrifstofutíma og á þann hátt sem truflar ekki starfsemi þína á ósanngjarnan hátt. Önnur leið er sú að Microsoft krefjist þess að þú fyllir út sjálfsendurskoðunarspurningalista Microsoft fyrir þann hugbúnað sem þú eða hlutdeildaraðilar þínir nota samkvæmt þessum samningi, en Microsoft áskilur sér rétt til að notast við staðfestingarferlið sem lýst er að ofan.
c.	Tíðni staðfestingar. Takist Microsoft á hendur staðfestingu og verði ekki vart við tiltakanlega óleyfilega notkun (leyfisskort upp á 5% eða meira) mun Microsoft ekki fara fram á staðfestingu sömu einingar í að minnsta kosti eitt ár.
d.	Notkun á niðurstöðum. Microsoft og endurskoðendur Microsoft munu nota upplýsingar sem fást úr staðfestingu á framfylgd eingöngu til að framfylgja réttindum Microsoft og ákvarða hvort þú teljist framfylgja skilmálum þessa samnings. Með því að nýta sér þann rétt og aðferðir sem lýst er að ofan afsalar Microsoft sér ekki réttindum sínum til að framfylgja samkomulagi þessu eða vernda hugverk sín með nokkrum öðrum hætti sem leyfður er að lögum.
e.	Úrræði sé samningi ekki hlítt. Sýni staðfesting eða sjálfsendurskoðun fram á óleyfilega notkun af nokkru tagi þarftu undir eins að panta leyfi sem nægja til að heimila notkun þína. Finnist tiltakanleg óleyfileg notkun þarftu að endurgreiða Microsoft þann kostnað sem Microsoft hefur stofnað til við staðfestingu og útvega þér nauðsynleg viðbótarleyfi fyrir það verð sem stakt leyfi kostar í smásölu innan 30 daga.
*************************************************************************
TAKMÖRKUÐ ÁBYRGÐ
A.	TAKMÖRKUÐ ÁBYRGÐ. Ef þú fylgir leiðbeiningunum mun hugbúnaðurinn virka í reynd eins og lýst er í þeim gögnum frá Microsoft sem þú færð í eða með hugbúnaðinum.
Tilvísanir í „takmarkaða ábyrgð“ eru tilvísanir í þá sérstöku ábyrgð sem Microsoft veitir. Þessi ábyrgð er veitt til viðbótar við annan rétt og úrræði sem þú kannt að hafa í samræmi við lög, þ.m.t. rétt þinn og úrræði í samræmi við lögboðna tryggingu samkvæmt neytendalöggjöf á hverjum stað.
B.	ÁBYRGÐARTÍMI; VIÐTAKANDI ÁBYRGÐAR; TÍMALENGD HVERS KONAR ÓBEINNAR ÁBYRGÐAR. Takmarkaða ábyrgðin gildir fyrir hugbúnaðinn í eitt ár eftir að fyrsti notandinn fær hann í hendur. Ef þú færð viðbætur, uppfærslur eða hugbúnað til endurnýjunar á meðan það ár er að líða gildir ábyrgðin fyrir þann tíma sem eftir er ábyrgðarinnar eða í 30 daga, hvort sem er lengra. Ef fyrsti notandinn framselur hugbúnaðinn gildir ábyrgðin fyrir viðtakandann þann tíma sem eftir er af ábyrgðartímanum.
Að því marki sem heimilt er skv. lögum gilda óbein ábyrgð, tryggingar og skilyrði einungis á ábyrgðartíma takmörkuðu ábyrgðarinnar. Sum ríki heimila ekki takmarkanir á því hversu lengi óbein ábyrgð gildir, og því kunna þessar takmarkanir ekki að eiga við um þig. Einnig gæti verið að þetta ætti ekki við um þig vegna þess að í sumum löndum er ekki heimilt að takmarka gildistíma óbeinna ábyrgða, trygginga eða skilyrða.
C.	UNDANÞÁGUR FRÁ ÁBYRGÐ. Þessi ábyrgð gildir ekki um vandamál sem upp koma af völdum aðgerða af þinni hálfu (eða skorts á aðgerðum), aðgerða annarra eða viðburða sem Microsoft getur ekki með eðlilegu móti haft stjórn á.
D.	ÚRRÆÐI VEGNA BROTA Á ÁBYRGÐ. Microsoft mun gera við eða skipta um hugbúnaðinn án endurgjalds. Ef Microsoft getur ekki gert við hann eða skipt um hann mun Microsoft endurgreiða þér upphæðina sem kemur fram á kvittun þinni fyrir hugbúnaðinum. Fyrirtækið mun einnig gera við eða skipta um viðauka, uppfærslur og endurnýjanir án þess að taka greiðslu fyrir. Geti Microsoft ekki gert við eða skipt um þessa hluti mun fyrirtækið endurgreiða þá fjárhæð sem þú greiddir fyrir þá, sé um slíkt að ræða. Þú verður að fjarlægja hugbúnaðinn og afhenda öll gögn (miðla) og annað tengt efni til Microsoft ásamt kvittun til að fá endurgreiðslu. Þetta eru einu úrræðin sem þú átt kost á vegna brota á hinni takmörkuðu ábyrgð.
E.	ENGIN ÁHRIF Á RÉTTINDI NEYTENDA. Þú kannt að eiga viðbótarréttindi sem neytandi skv. lögum á hverjum stað og breytir þessi samningur ekki neinu þar um.
F.	MÁLSMEÐFERÐ VEGNA ÁBYRGÐAR. Þú þarft kvittun fyrir kaupum til að fá ábyrgðarþjónustu.
1.	Bandaríkin og Kanada. Varðandi ábyrgðarþjónustu eða upplýsingar um hvernig hægt er að fá endurgreiðslu fyrir hugbúnað sem fenginn var í Bandaríkjunum og Kanada skal hafa samband við Microsoft:
•	(800) MICROSOFT;
•	Microsoft Customer Service and Support, One Microsoft Way, Redmond, WA 98052-6399; eða
•	farið á www.microsoft.com/info/nareturns.htm.
2.	Evrópa, Mið-Austurlönd og Afríka. Hafir þú fengið hugbúnaðinn í Evrópu, Mið-Austurlöndum eða Afríku býður Microsoft Ireland Operations Limited þessa takmörkuðu ábyrgð. Til að setja fram kröfu á grundvelli þessarar ábyrgðar skaltu hafa samband við annaðhvort
•	Microsoft Ireland Operations Limited, Customer Care Centre, Atrium Building Block B, Carmanhall Road, Sandyford Industrial Estate, Dublin 18, Ireland; eða
•	hlutdeildarfélag Microsoft sem þjónustar land þitt (sjá www.microsoft.com/worldwide).
3.	Ástralía. Hafir þú fengið hugbúnaðinn í Ástralíu og vilt setja fram kröfu skal hafa samband við Microsoft:
•	13 20 58; eða
•	Microsoft Pty Ltd, 1 Epping Road, North Ryde NSW 2113, Australia.
4.	Utan Bandaríkjanna, Kanada, Evrópu, Mið-Austurlanda, Afríku og Ástralíu. Hafir þú fengið hugbúnaðinn utan Bandaríkjanna, Kanada, Evrópu, Mið-Austurlanda, Afríku og Ástralíu skaltu hafa samband við hlutdeildarfélag Microsoft sem þjónustar land þitt (sjá www.microsoft.com/worldwide).
G.	ENGIN ÖNNUR ÁBYRGÐ. Takmarkaða ábyrgðin er eina beina ábyrgðin frá Microsoft. Microsoft veitir enga aðra sérstaka ábyrgð, tryggingar eða skilyrði. Á þeim stöðum þar sem slíkt er heimilt skv. lögum undanskilur Microsoft óbeina ábyrgð vegna söluhæfni, notagildis í ákveðnum tilgangi og að ekki sé brotið á rétti annarra. Ef lög á þeim stað sem þú átt heima veita þér óbeina ábyrgð, tryggingar eða skilmála, þrátt fyrir þessa takmörkun, eru úrbætur sem þér bjóðast þær sem lýst var í kaflanum hér að ofan um úrræði vegna brota á ábyrgð, að því marki sem lög á hverjum stað heimila.
AÐEINS FYRIR ÁSTRALÍU. Í þessari málsgrein vísar hugtakið „vörur“ í þann hugbúnað sem hin sérstaka ábyrgð sem Microsoft veitir á við um. Vörur okkar koma með tryggingu sem ekki má undanskilja samkvæmt ástralskri neytendalöggjöf. Þú hefur rétt á að fá endurgreiðslu eða skipti á vöru ef meiriháttar galli kemur fram og bætur fyrir annað tap eða tjón sem er með góðu móti fyrirsjáanlegt. Þú hefur einnig rétt á að fá gert við eða skipt á vörunni ef varan er ekki af ásættanlegum gæðum og gallinn telst ekki meiriháttar galli. Skipta má á vöru sem send er inn til viðgerðar með endurnýjaðri vöru af sömu gerð í stað nýrrar vöru. Nota má endurnýjaða hluta til að gera við vöruna.
H.	TAKMARKANIR Á SKAÐABÓTUM OG UNDANSKILDAR SKAÐABÆTUR VEGNA BROTA Á ÁBYRGÐ. Ákvæðið að ofan um takmarkanir á skaðabótum og undanskildar skaðabætur gildir um brot á þessari takmörkuðu ábyrgð.
Þessi ábyrgð veitir þér tiltekin lagaleg réttindi og þú kannt einnig að eiga önnur réttindi sem breytileg eru frá einu ríki til annars. Þú kannt einnig að vera með önnur réttindi sem eru breytileg frá einu landi til annars.

*************************************************************************